**Ministru kabineta noteikumu “Grozījumi Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi”” (turpmāk – MK noteikumu projekts) mērķis ir precizēt nosacījumus nodarbināto personu atbalstam ceļa izdevumu segšanai kvalifikācijas prakses īstenošanas laikā, paplašināt 8.4.1. specifiskā atbalsta mērķa “Pilnveidot nodarbināto personu profesionālo kompetenci” (turpmāk – 8.4.1.SAM) ietvaros apgūstamās mācības modulāro programmu moduļa vai moduļu kopas veidā, iekļaut nosacījumu, kas pieļauj izņēmumu attiecībā uz izmaksu attiecināšanu nodarbinātiem jauniešiem vecumā no 17 līdz 24 gadiem, kas uzsākuši mācības pirms 2017. gada janvāra, kā arī novirzīt attālinātās kārtas ietvaros radušos finansējuma ietaupījumu 8.3.5. specifiskā atbalsta mērķim “Uzlabot pieeju karjeras atbalstam izglītojamajiem vispārējās un profesionālās izglītības iestādēs”, lai nodrošinātu pedagogu karjeras konsultantu tīkla darbības nepārtrauktību Latvijas pašvaldībās un profesionālās izglītības kompetences centros.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 15. jūlija noteikumi Nr.474 “Darbības programmas “Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” (turpmāk – MK noteikumi Nr.474) nosaka kārtību, kādā īsteno 8.4.1.SAM, specifiskā atbalsta pieejamo finansējumu, atbalstāmo darbību un izmaksu attiecināmības nosacījumus, tai skaitā vienkāršoto izmaksu piemērošanas nosacījumus un kārtību.1) MK noteikumu Nr.474 3.1. apakšpunkts paredz, ka 8.4.1. SAM ietvaros prioritāri atbalsts sniedzams sociālā riska grupu nodarbinātajiem, tostarp nodarbinātajiem vecumā no 50 gadiem, kas 7.3.2. specifiskā atbalsta mērķa "Paildzināt gados vecāku nodarbināto darbspēju saglabāšanu un nodarbinātību" projekta ietvaros saņēmuši rekomendāciju profesionālās tālākizglītības, profesionālās pilnveides vai neformālās izglītības programmas apguvei. Ņemto vērā, ka 2020. gada 31. augustā ir noslēdzies 7.3.2. specifiskā atbalsta mērķa "Paildzināt gados vecāku nodarbināto darbspēju saglabāšanu un nodarbinātību" projekts Nr. 7.3.2.0/16/I/001 “Atbalsts ilgākam darba mūžam”, MK noteikumu projekts paredz tehnisku precizējumu veikšanu MK noteikumu Nr.474 3.1. apakšpunktā, svītrojot no prioritāri atbalstāmās mērķa grupas nodarbinātos vecumā no 50 gadiem, kas 7.3.2. specifiskā atbalsta mērķa "Paildzināt gados vecāku nodarbināto darbspēju saglabāšanu un nodarbinātību" projekta ietvaros saņēmuši rekomendāciju profesionālās tālākizglītības, profesionālās pilnveides vai neformālās izglītības programmas apguvei. *(MK noteikumu projekta 1. punkts.)*2) Ņemot vērā valdības izsludināto ārkārtējo situāciju visā valsts teritorijā un noteiktos ierobežojumus, lai mazinātu Covid-19 infekcijas izplatību, tika pārtraukta mācību procesa norise klātienē, pieļaujot to īstenošanu attālinātā formā. Ievērojot minēto, lai 8.4.1.SAM ietvaros nodarbinātajiem palīdzētu apgūt nepieciešamās kompetences, pieņemts lēmums izsludināt attālināto mācību kārtu. Atbilstoši Pieaugušo izglītības pārvaldības padomē apstiprinātajām mācību vajadzībām izglītības iestādes attālināto mācību atlasē varēja pieteikt modulārās profesionālās izglītības programmas moduli vai moduļu kopu, profesionālās pilnveides izglītības programmu vai augstākās izglītības iestādes studiju moduli vai studiju kursu no akreditēta studiju virziena kopumā 11 tautsaimniecības nozarēs. Tā kā profesionālās tālākizglītības programmu praktiskās daļas apguvi, kas nepieciešama profesionālās kvalifikācijas ieguvei, nav iespējams veikt attālināti, attālinātās mācību kārtas ietvaros netika ietvertas profesionālās tālākizglītības programmas, kā rezultātā 8.4.1.SAM izveidojies finansējuma ietaupījums. Atbilstoši 8.4.1.SAM projekta Nr. 8.4.1.0/16/I/001 "Nodarbināto personu profesionālās kompetences pilnveide" (turpmāk – 8.4.1. projekts) īstenošanas rezultātiem, līdzšinējo pirmo četru atlases kārtu ietvaros vidēji 12,03% nodarbināto izvēlas un uzsāk mācības tālākizglītības programmās, no kā izriet, ka attālinātajā kārtā mācības tālākizglītības programmās būtu varējuši uzsākt indikatīvi 12,03% jeb 983 personas no kopumā mācības attālinātā kārtā uzsākušajām 8176 nodarbinātām personām. Profesionālās tālākizglītības programmas apguves izmaksām tiek piemērota ar vadošo iestādi saskaņota vienas vienības izmaksu standarta likmju aprēķina un piemērošanas metodika, kas paredz, ka finansējums izglītības iestādēm tiek piešķirts par mērķa grupas personām, kas ieguvušas profesionālo kvalifikāciju. Atbilstoši līdzšinējai pieredzei mācības tālākizglītības programmās pabeidz vidēji 82% nodarbināto. Ievērojot minēto, un pieņemot, ka attālinātās kārtas ietvaros profesionālo kvalifikāciju būtu varējuši apgūt 82% no 983 nodarbinātajiem, 8.4.1.SAM identificēts ietaupījums 1 337 960 *euro* apmērā, ko plānots novirzīt 8.3.5. specifiskā atbalsta mērķim “Uzlabot pieeju karjeras atbalstam izglītojamajiem vispārējās un profesionālās izglītības iestādēs”, lai nodrošinātu pedagogu karjeras konsultantu tīkla darbības nepārtrauktību Latvijas pašvaldībās un profesionālās izglītības kompetences centros. Epidemioloģiskās situācijas dēļ karjeras izglītības nodrošināšana ir bijusi ierobežota, turklāt arī pēckrīzes periodā, kad notiek izglītības un nodarbinātības informācijas, nepieciešamo prasmju pārtransformēšanās, kā arī izveidojies sociāls un emocionāls fons izvēles izdarīšanā, būtiski ir nodrošināt karjeras attīstības atbalsta nepārtrauktību izglītojamiem. Vienlaikus nepieciešams radīt priekšnosacījumus karjeras attīstības atbalsta paplašināšanai arī pieaugušajiem, izmantojot esošo pedagogu karjeras konsultantu tīkla sazarojumu, izglītojamo vecāku–pieaugušo sasniegšanai un informēšanai par mācīšanās ieguvumiem un iespējām, stiprinot izglītības iestāžu lomu kā vietējos kultūras un pieaugušo izglītības informācijas /konsultāciju centrus.MK noteikumu projekts paredz samazināt 8.4.1.SAM kopējo pieejamo attiecināmo finansējumu par 1 337 960 *euro*, tai skaitā Eiropas Sociālā fonda (turpmāk – ESF) finansējums 1 137 266 *euro* un valsts budžeta (turpmāk – VB) līdzfinansējums 200 694 *euro*. Ievērojot minēto ar MK noteikumu projektu kopējais pieejamais attiecināmais finansējums vienošanās par projekta īstenošanu slēgšanai tiks noteikts 45 507 145 *euro*, tai skaitā ESF finansējums 38 681 073 *euro* un VB līdzfinansējums 6 826 072 *euro*. *(MK noteikumu projekta 2. punkts.)*3) 2017. gadā ar Ministru kabineta 2017. gada 19. septembra noteikumiem Nr. 572 „Grozījumi Ministru kabineta 2016. gada 15. jūlija noteikumos Nr. 474 "Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" īstenošanas noteikumi" tika paplašināta 8.4.1.SAM mērķa grupa, tajā iekļaujot arī nodarbinātus jauniešus vecumā no 17 līdz 24 gadiem, paredzot, ka tiem pieejams atbalsts sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra gada laikā, kā arī atrunājot, ka nosacījums attiecināms uz 17 līdz 24 gadus veciem jauniešiem, kuru mācību īstenošana uzsākta 2017. gada 9. janvārī. Vienlaikus līdz ar minētajiem grozījumiem MK noteikumos Nr.474 tika noteikts, ka 7.2.1.specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" 7.2.1.2.pasākuma "Sākotnējās profesionālās izglītības programmu īstenošana Jauniešu garantijas ietvaros" projektā Nr.7.2.1.2/15/I/001 “Sākotnējās profesionālās izglītības programmu īstenošana Jauniešu garantijas ietvaros” (turpmāk – 7.2.1.2.pasākuma projekts) turpmāks atbalsts nodarbinātiem jauniešiem netiek plānots.Saskaņā ar Ministru kabineta 2015.gada 28.aprīļa noteikumiem Nr. 207 „Darbības programmas "Izaugsme un nodarbinātība" 7.2.1.specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un "Sākotnējās profesionālās izglītības programmu īstenošana Jauniešu garantijas ietvaros" īstenošanas noteikumi” (turpmāk – MK noteikumi Nr.207) 7.2.1.2.pasākuma mērķis ir paplašināt sākotnējās profesionālās izglītības programmu īstenošanu, tai skaitā nodrošinot vispārējo pamatprasmju apguvi, profesionālo pilnveidi un tālākizglītību izglītojamiem ieslodzījuma vietās, un nodrošināt izglītojamiem darba tirgum nepieciešamās profesionālās kvalifikācijas ieguvi, kā arī sekmēt to konkurētspēju darba tirgū un iesaistei sākotnējās profesionālās izglītības programmās Jauniešu garantijas ietvaros varēja piedalīties gan jaunieši, kuri nemācās, nav nodarbināti un ir bez iepriekš iegūtas profesionālās kvalifikācijas vai ar iepriekš iegūtu profesionālo kvalifikāciju, kas iegūta vismaz 12 mēnešus pirms uzņemšanas īstenotajās izglītības programmās (turpmāk - nenodarbināti jaunieši), gan nodarbināti jaunieši ar atšķirīgiem sasniedzamajiem rādītājiem un apmācību izdevumu finansēšanas avotiem, t.i., nenodarbināto jauniešu mācības tiek finansētas no Jauniešu nodarbinātības iniciatīvas, ESF un VB finansējuma, savukārt nodarbināto jauniešu mācības tiek finansētas no ESF un VB finansējuma.7.2.1.2. pasākuma mērķa grupas atbilstības pārbaude atbilstoši MK noteikumu Nr.207 38.6. apakšpunktā noteiktajam notiek vairākās sistēmās:• Valsts izglītības informācijas sistēmā tiek pārbaudīta informācija, vai izglītojamais vienlaicīgi nemācās vēl kādā izglītības iestādē;• Nodarbinātības valsts aģentūras informācijas sistēmā “BURVIS” tiek gūta pārliecība, vai izglītojamais vienlaicīgi nav atbalsta saņēmējs kādā no Nodarbinātības valsts aģentūras pasākumiem;• Lai pārbaudītu jaunieša nodarbinātības statusu uz iesaistes brīdi 7.2.1.2. pasākuma projektā, t.i. vai izglītojamais ir darba attiecībās, t.sk., pašnodarbināta persona, informācija ar izglītojamo sarakstiem tiek nosūtīta Valsts ieņēmumu dienestam (turpmāk – VID). • Lai iegūtu informāciju par veiktajām valsts sociālās apdrošināšanas obligātajām iemaksām uzņemšanas brīdī, informācija tiek nosūtīta Valsts sociālās apdrošināšanas aģentūrai. Centrālai finanšu un līgumu aģentūrai (turpmāk – CFLA), veicot pārbaudi par 7.2.1.2. pasākuma projektā iesaistītajiem dalībniekiem, konstatēts, ka pēc Kohēzijas politikas fondu vadības informācijas sistēmas sasaistes ar VID datu bāzi vairākiem 7.2.1.2. pasākuma projekta dalībniekiem ir mainījusies informācija par dalībnieka statusu darba tirgū. Izvērtējot radušos datu atšķirību iemeslus par dalībnieku nodarbinātības statusu starp VID sniegto informāciju Valsts izglītības attīstības aģentūrai (turpmāk –VIAA) un datiem Kohēzijas politikas fondu vadības informācijas sistēmā, kas ielasās no VID datu bāzes, noskaidrots, ka VID, sniedzot informāciju VIAA par personu nodarbinātības statusu, ir radusies datu atlases kļūda, t.i., VID sniedzis neprecīzu informāciju par personu nodarbinātības statusu uz dalības uzsākšanas brīdi, kā arī konstatēti gadījumi, kad kļūdas radušās VIAA datu migrācijas rezultātā.Dalībnieku nodarbinātības statusa maiņas rezultātā 7.2.1.2. pasākuma projektā nodarbināto jauniešu finansējumā identificēts iztrūkums 394 756,6 *euro* apmērā. Ievērojot to, ka 7.2.1.2.pasākuma projektā pieejamā finansējuma (ESF un VB) nodarbināto mērķa grupai 8 571,33 *euro* apmērā ietvaros ir iespējams nosegt izdevumus par astoņiem jauniešiem, tam novirzot 8566,59 *euro*, iztrūkstošā finansējuma apmērs veido 386 190,01*euro*.Apkopojot informāciju par 7.2.1.2. pasākuma projektā iesaistītajiem nodarbinātiem jauniešiem vecumā no 17 līdz 24 gadiem, kuri mācības uzsākuši 2017. gada janvārī, secināts, ka 8.4.1.SAM nosacījumiem atbilstoši ir 119 jaunieši (t.sk. unikāli jaunieši - 114) un to mācību nodrošināšanai izlietots finansējums 292 583,76 *euro* apmērā.Atbilstoši MK noteikumu Nr. 474 3.2., 3.3. apakšpunktā un 7. punktā minētajam, 8.4.1.SAM mērķa grupai atbilst nodarbināti jaunieši vecumā no 17 līdz 24 gadiem bez vai ar iepriekš iegūtu profesionālo kvalifikāciju, kas iegūta vismaz 12 mēnešus pirms uzņemšanas īstenotajās izglītības programmās, kas mācības sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra gada laikā uzsāka 2017. gada 9. janvārī. Ievērojot minēto, daļa 8.4.1.SAM projekta finansējuma (indikatīvi 292 583,76 *euro* (tai skaitā, 248 696,20 *euro* ESF un 43 887,56 *euro* VB) novirzāms, lai nodrošinātu izdevumu kompensēšanu par 7.2.1.2.pasākuma projektā mācībās sākotnējās profesionālās izglītības programmās iesaistītajiem 119 nodarbinātajiem jauniešiem vecumā no 17 līdz 24 gadiem, kas mācību īstenošanu uzsāka 2017. gada 9. janvārī, attiecīgi arī šos 119 jauniešus ieskaitot 8.4.1.SAM projekta rādītāju vērtībā.Vienlaikus, ņemot vērā, ka nodarbinātības statusa maiņa identificēta arī 25 nodarbinātiem jauniešiem vecumā no 17 līdz 24 gadiem, kuri mācības 7.2.1.2.pasākuma projektā uzsāka pirms 2017. gada 9. janvāra, proti, 2016. gada 1. septembrī, par to mācībām sākotnējās profesionālās izglītības programmu apguvei otrā un trešā profesionālās kvalifikācijas līmeņa ieguvei viena vai pusotra gada laikā izlietotais finansējums veido iztrūkumu 93 606,25 *euro* apmērā 7.2.1.2. pasākuma projektā nodarbināto jauniešu finansējumā.Lai 8.4.1.SAM projektā būtu iespējams kompensēt izdevumus 93 606,25 *euro* arī par 7.2.1.2.pasākuma projektā mācībās sākotnējās profesionālās izglītības programmās iesaistītajiem 25 nodarbinātajiem jauniešiem, kuri mācības uzsāka 2016. gada 1. septembrī, MK noteikumu projekts paredz izmaiņas MK noteikumu Nr. 474 7. punktā, pieļaujot arī izmaksu attiecināšanu par 25 nodarbinātiem jauniešiem vecumā no 17 līdz 24 gadiem, kas uzsākuši mācības 7.2.1.2. pasākuma projektā 2016. gada 1. septembrī. *(MK noteikumu projekta 3. punkts.)*4) MK noteikumu Nr.474 20.7.2 apakšpunkts paredz, ka 8.4.1.SAM ietvaros nodarbinātiem ir iespēja apgūt modulārās profesionālās izglītības programmas moduli vai moduļu kopu profesionālajā tālākizglītībā. Atbilstoši Profesionālās izglītības likuma 26. panta otrajā daļā noteiktajam, modulārās profesionālās programmas var īstenot profesionālajā pamatizglītībā, arodizglītībā, profesionālajā vidējā izglītībā un profesionālajā tālākizglītībā. Lai paplašinātu nodarbinātām personām pieejamo atbalstu un nodrošinātu iespēju 8.4.1.SAM ietvaros apgūt profesionālās izglītības programmas moduli vai moduļu kopu profesionālajā pamatizglītībā, profesionālajā tālākizglītībā, arodizglītībā vai profesionālajā vidējā izglītībā, MK noteikumu projekts paredz MK noteikumu Nr.474 20.7.2 apakšpunktā un tā saistošajos punktos svītrot nosacījumu, kas paredz moduļa vai moduļa kopas apguvi tikai modulārās profesionālās izglītības programmās profesionālajā tālākizglītībā. *(MK noteikumu projekta 4., 7., 8., 9. un 13. punkts.)*5) Noteikumu projekts paredz tehnisku precizējumu MK noteikumu Nr.474 13.7. apakšpunktos, tos papildinot ar atsauci uz 18.1.11. apakšpunktu, ar ko tika paplašināts nodarbinātām personām pieejamais atbalsts, paredzot studiju moduļa vai studiju kursa apguvi augstskolā vai koledžā. *(MK noteikumu projekta 5. un 6. punkts.)*6) MK noteikumu Nr.474 20.11.3. apakšpunkts paredz atbalstu ceļa izdevumu segšanai kvalifikācijas prakses īstenošanas laikā, nosakot, ka nodarbinātajai personai attiecināmas reģionālās vietējās nozīmes un reģionālās starppilsētu nozīmes sabiedriskā transporta izmaksas, kā arī ceļa izdevumi vieglajam transportlīdzeklim, kas radušies vienas apdzīvotas vietas ietvaros. 2020. gada 27. novembrī aktualizēta Vadošās iestādes Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” īstenošanai, nosakot vienas vienības izmaksu standarta likmes un aprēķina nosacījumus nobraukta 1 km degvielas izmaksām vieglajam transportlīdzeklim, reģionālā sabiedriskā (reģionālās starppilsētu nozīmes, reģionālās vietējās nozīmes maršruti) transporta izmaksām un vietējā sabiedriskā (apdzīvotas vietas ietvaros) transporta izmaksām. Ievērojot minēto, precizēti MK noteikumos Nr.474 ietvertie nosacījumi ceļa izdevumu segšanai, tos salāgojot ar aktualizēto Vadošās iestādes Vienas vienības izmaksu standarta likmes aprēķina un piemērošanas metodiku. *(MK noteikumu projekta 10. un 11. punkts.)*7) MK noteikumu projekts paredz precizēt 8.4.1.SAM mērķa grupas iesaistes nosacījumus, nosakot, ka, ja mērķa grupas dalībnieks ir pabeidzis dalību kādā no mācību pasākumiem, atkārtoti mācību pasākumam mērķa grupas dalībnieks var pieteikties un iesaistīties ne agrāk kā mēnesi pēc dalības pabeigšanas dienas. Nosacījums nepieciešams, ievērojot to, ka nepieciešams laiks informācijas par mācības pabeigušajiem mērķa grupas dalībniekiem saņemšanai un apstrādei, kā arī, lai novērstu risku, ka mācības uzsāk persona, kura divas reizes pabeigusi mācības. *(MK noteikumu projekta 12. punkts).* |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – IZM) un VIAA. |
| 4. | Cita informācija | Izvērtējot ar MK noteikumu projektu ierosināto grozījumu ietekmi, pēc to spēkā stāšanās būs nepieciešams veikt attiecīgus grozījumus noslēgtajā “Vienošanās par Eiropas Savienības fonda projekta īstenošanu” starp VIAA un CFLA.Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 117. un 119. punktu noteikumu projekts tiek virzīts izskatīšanai Ministru kabinetā steidzamības kārtā, nodrošinot tā saskaņošanu ar Tieslietu ministriju un Finanšu ministriju. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē IZM, CFLA, VIAA, nodarbinātos vecumā no 17 gadiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums paplašina nodarbinātām personām vecumā no 25 gadiem pieejamo atbalsta veidu, paredzot iespēju un atbalstu modulārās profesionālās izglītības programmas moduļa vai moduļu kopas apguvei profesionālajā pamatizglītībā, profesionālajā tālākizglītībā, arodizglītībā vai profesionālajā vidējā izglītībā, paplašinot pieejamo atbalstu ceļa izdevumu segšanai kvalifikācijas prakses īstenošanas laikā. Vienlaikus noteikumu projekta tiesiskā regulējuma izmaiņu rezultātā CFLA un VIAA būs jānodrošina grozījumu veikšana 2016. gada 23. decembrī noslēgtajā vienošanās Nr. 8.4.1.0/16/I/001 “Nodarbināto personu profesionālās kompetences pilnveide”. Vienlaikus noteikumu projekts neradīs ietekmi uz īstenošanā esošo 8.4.1. SAM projektu.8.4.1. SAM atstāj pozitīvu ietekmi uz uzņēmējdarbības vidi – nodarbinātie apgūst darba tirgū pieprasītas profesijas un prasmes, tādējādi darba devējiem ir pieejams kvalificētāks darbaspēks. 8.4.1. SAM īstenošana netiešā veidā pozitīvi ietekmēs arī sociālo vidi. Personu zināšanu un prasmju uzlabošanās dos arī sociālos ieguvumus – kultūras līmeņa attīstību, sociālo saliedētību, drošāku sabiedrisko vidi, augstāku politisko līdzdalību, augstāku atbildību par jaunāko paaudzi u.tml.8.4.1. SAM nav tiešas ietekmes uz vidi un veselību.  |
| 3. | Administratīvo izmaksu monetārs novērtējums | MK noteikumu projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | MK noteikumu projekts nerada ietekmi uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021.gads** | Turpmākie trīs gadi (*euro*) |
| **2022.** | **2023.** | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 6 329 034 | -1 137 266  | 0 | 0 | 0 | 0 | 0  |
| 2. Budžeta izdevumi | 7 445 922 | -1 337 960 | 0 | 0 | 0 | 0 | 0 |
| 3. Finansiālā ietekme | 1 116 888 | 200 694 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0  | 0 | 0 | 0 | 0 | 0 |
| 5. Precizēta finansiālā ietekme | 1 116 888 | 200 694 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr. 474 šobrīd 8.4.1.SAM kopējais pieejamais attiecināmais finansējums ir 46 845 105 euro, tai skaitā ESF – 39 818 339 euro un VB līdzfinansējums – 7 026 766 euro. MK noteikumu projekts paredz finansējuma samazinājumu 8.4.1.SAM projektu īstenošanai 1 337 960 euro apmērā, tai skaitā ESF – 1 137 266 euro un VB līdzfinansējums – 200 694 euro, to pārdalot uz 8.3.5. specifiskā atbalsta mērķi “Uzlabot pieeju karjeras atbalstam izglītojamajiem vispārējās un profesionālās izglītības iestādēs”.Līdz ar to pēc MK noteikumu projekta spēkā stāšanās 8.4.1. SAM pieejamais kopējais attiecināmais finansējums būs 45 507 145 euro, tai skaitā ESF – 38 681 073 euro un VB līdzfinansējums – 6 826 072euro.Finanšu līdzekļi pasākuma ieviešanai plānoti Izglītības un zinātnes ministrijas budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.2016. gadā kopējais faktiskais apgūtais finansējums 12 225,31 euro, tai skaitā ESF – 10 391,51 euro un VB līdzfinansējums – 1 833,80 euro.2017. gadā kopējais faktiskais apgūtais finansējums 256 158,54 euro, tai skaitā ESF – 217 734,76 euro un VB līdzfinansējums – 38 423,78 euro.2018. gadā kopējais faktiskais apgūtais finansējums 3 830 263,97 euro, tai skaitā ESF – 3 255 724,37 euro un VB līdzfinansējums – 574 539,60 euro.2019. gadā kopējais faktiskais apgūtais finansējums 4 544 376,48 euro, tai skaitā ESF – 3 862 720,01 euro un VB līdzfinansējums 681 656,47 euro. 2020. gadā kopējais faktiskais apgūtais finansējums 6 360 600 euro apmērā, tai skaitā ESF – 5 406 510 euro un VB līdzfinansējums – 954 090 euro.2021. gadā projektam valsts budžeta vidēja termiņa saistībās apstiprināts finansējums 7 445 922 euro, tai skaitā ESF – 6 329 034 euro un VB līdzfinansējums – 1 116 888 euro.Pēc MK noteikumu projekta spēkā stāšanās 2021. gadam projekta kopējais finansējums indikatīvi plānots 6 107 962 euro apmērā, tai ESF – 5 191 768 euro un VB līdzfinansējums – 916 194 euro.2022. gadā projektam vidējā termiņa budžeta ietvarā šobrīd nav plānots. Saskaņā ar projekta finansēšanas plānu, 2022. gadā projektam plānots finansējums indikatīvi 13 911 938,35 euro apmērā, tai skaitā ESF – 11 825 147,6 euro un VB līdzfinansējums – 2 086 790,74 euro. 2023. gadā projektam vidējā termiņa budžeta ietvarā šobrīd nav plānots. Saskaņā ar projekta finansēšanas plānu, 2023. gadā projektam plānots finansējums indikatīvi 10 483 620,35 euro apmērā, tai skaitā ESF – 8 911 077,26 euro un VB līdzfinansējums – 1 572 543,04 euro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaitu.  |
| 8. Cita informācija | Finansējuma sadalījums pa gadiem norādīts indikatīvi un var tikt precizēts. Pēc MK noteikumu projekta spēkā stāšanās VIAA veiks attiecīgus grozījumus 8.4.1. SAM projektā, tai skaitā projekta iesnieguma pielikumā “Finansēšanas plāns”.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar noteikumu projektu ir saistīti grozījumi Ministru kabineta 2016. gada 7. jūnija noteikumos Nr. 359 “Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”. |
| 2. | Atbildīgā institūcija | IZM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: pasts@izm.gov.lv; |
| 2. | Sabiedrības līdzdalība projekta izstrādē | Sabiedrības pārstāvju viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Noteikumu projektā tiks veikti papildinājumi vai labojumi, ja sabiedrības līdzdalības un komunikācijas aktivitātēs saistībā ar noteikumu projektu tiks saņemti vērā ņemami priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM kā Eiropas Savienības fondu vadībā iesaistītā atbildīgā iestāde 8.4.1.SAM ieviešanā, CFLA kā sadarbības iestāde, VIAA kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.Noteikumu projektu izpilde tiks organizēta esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre I. Šuplinska

Vīza:

Valsts sekretārs J.Volberts

L.Vilde-Jurisone, 67047767

Liga.Vilde-Jurisone@izm.gov.lv